അമ്മായിയമ്മയെ ഉലക്കകൊണ്ട് തലക്കടിച്ച് ബോധംകെടുത്തി തീ കൊളുത്തി കൊന്നു മരുമകള് അറസ്റ്റില് കരുനാഗപ്പള്ളി: വയോധികയായ അമ്മായിയമ്മയെ തീ കൊളുത്തി കൊലപ്പെടുത്തിയ കേസില് മരുമകള് അറസ്റ്റില്. കുലശേഖരപുരം കോട്ടയ്ക്കുപുറം ചാപ്രായില് വീട്ടില് നളിനാക്ഷിയുടെ 86 മരണമാണ് കൊലപാതകമെന്ന് തെളിഞ്ഞത്. നളിനാക്ഷിയുടെ മകെന്റ ഭാര്യയായ രാധാമണിയെ 60 കരുനാഗപ്പള്ളി പൊലീസ് അറസ്റ്റ് ചെയ്തു. ഒക്ടോബര് 29ന് പുലര്ച്ച ഒന്നിന് വീട്ടിലെ കിടപ്പുമുറിയില്െവച്ച് നളിനാക്ഷിയുടെ ദേഹത്ത് മണ്ണെണ്ണ ഒഴിച്ചശേഷം ഉലക്കകൊണ്ട് തലക്കടിച്ച് ബോധംകെടുത്തി തീ കൊളുത്തുകയായിരുന്നു.സംഭവദിവസം പുലര്ച്ച രണ്ടോടെ നളിനാക്ഷി വീട്ടില് പൊള്ളലേറ്റ് കിടക്കുന്നതായി കരുനാഗപ്പള്ളി പൊലീസിന് വിവരം ലഭിച്ചതിനെതുടര്ന്ന് ആംബുലന്സില് കരുനാഗപ്പള്ളി താലൂക്കാശുപത്രിയിലെത്തിച്ചു. തുടര്ന്ന് കൊല്ലത്തെ സ്വകാര്യ ആശുപത്രിയിലേക്ക് കൊണ്ടുപോകും വഴി മരിച്ചു. മണ്ണെണ്ണയൊഴിച്ച് തീകൊളുത്തി ആത്മഹത്യ ചെയ്തതാണെന്ന് ബന്ധുക്കള് മൊഴി നല്കി. ഇന്ക്വസ്റ്റ് വേളയില് തലയില് കണ്ടെത്തിയ മുറിവ് തീകത്തിയ സമയത്ത് തല ഭിത്തിയില് ഇടിച്ചതിനാല് ഉണ്ടായതാണെന്നാണ് പ്രതി പൊലീസിനോട് പറഞ്ഞത്. നളിനാക്ഷിയുടെ തലക്കേറ്റ മുറിവ് ആയുധം ഉപയോഗിച്ച് ഉണ്ടാക്കിയ മുറിവാണെന്ന് പോസ്റ്റ്മോര്ട്ട് റിപ്പോര്ട്ടിലൂടെ മനസ്സിലാക്കിയ പൊലീസ്, ശാസ്ത്രീയ തെളിവുകളിലൂടെയാണ് കൊലപാതകം സ്ഥിരീകരിച്ചത്. ഉറങ്ങിക്കിടന്ന നളിനാക്ഷിയെ മണ്ണെണ്ണ ഒഴിച്ചശേഷം തലക്കടിച്ച് പരിക്കേല്പിച്ച് തീകൊളുത്തി കൊലപ്പെടുത്തിയതെന്ന് പ്രതി മൊഴി നല്കിയതായി പൊലീസ് പറഞ്ഞു. രാധാമണി നേരത്തേ ചാരായം വാറ്റിയ കേസിലും ജയിലില് കിടന്നിട്ടുണ്ട്. പ്രതിയെ കോടതിയില് ഹാജരാക്കി കൂടുതല് അന്വേഷണം നടത്തുന്നതിന് പൊലീസ് കസ്റ്റഡിയില്വാങ്ങി.കൊല്ലം സിറ്റി ജില്ല പൊലീസ് മേധാവി ടി. നാരായണന് നല്കിയ നിര്ദേശങ്ങളുടെ അടിസ്ഥാനത്തില് കരുനാഗപ്പള്ളി എ.സി.പി ഷൈനു തോമസിെന്റ നേതൃത്വത്തില് കരുനാഗപ്പള്ളി പൊലീസ് സ്റ്റേഷന് ഇന്സ്പെക്ടര് ജി. ഗോപകുമാര്, എസ്.ഐമാരായ വിനോദ്കുമാര്, ധന്യ, ഗ്രേഡ് എസ്.ഐമാരായ സിദ്ദീഖ്, കലാധരന്, എസ്.സി.പി.ഒ സീമ, സി.പി.ഒ ശ്രീജിത്ത് എന്നിവരടങ്ങിയ സംഘമാണ് പ്രതിയെ അറസ്റ്റ് ചെയ്തത്.